Ar Waith Ar Daith, Siwrnai Hudolus o Chwedlau Cymru - News and latest information on Theatre Dance and Performance in Wales - news, reviews, commentary, features and discussion
Ar ôl blwyddyn o gynllunio a 8 mis o baratoadau, bydd Canolfan Mileniwm Cymru yn cyflwyno Ar Waith Ar Daith, Siwrnai Hudolus o Chwedlau Cymru - uchafbwynt gwefreiddiol o'i rhaglen dengmlwyddiant wedi'i greu gan gwmni celfyddydau'r awyr agored Walk the Plank. Yn ddigwyddiad ar raddfa fawr ym Mhlas Roald Dahl sy'n cael ei gynnal ar 12 Medi 2015, bydd Ar Waith Ar Daith yn cyflwyno sioe odidog o orymdeithiau, dawns, artistwaith yn yr awyr, tafluniadau, chwedleua, cerddoriaeth a phyrotechneg.
Dilynwch y siwrnai ar #Awen2015
Am ddim i'w fynychu ac yn addas i'r holl deulu, bydd y digwyddiad bythgofiadwy yma – y cynhyrchiad mwyaf yn yr awyr agored i ddigwydd yng Nghymru'r flwyddyn hon - yn casglu dros 700 o bobl o Gymru benbaladr i gymryd rhan.
Dywedodd Graeme Farrow, Cyfarwyddwr Artistig Canolfan Mileniwm Cymru: 'Mae Ar Waith Ar Daith' yn mynd ymhellach nag unrhyw beth rydyn ni wedi ei chomisiynu yma yng Nghanolfan Mileniwm Cymru o ran maint. Mae wedi bod yn bleser gweithio gyda'r arbenigwyr yng nghelfyddydau'r awyr agored, Walk the Plank drwy gydol y broses gynllunio a chreadigol blwyddyn o hyd. Mae ysbrydoli Cymru gyfan a hyrwyddo creadigrwydd blagurol ein cenedl ymhlith ein prif uchelgeisiau yn y Ganolfan. Mae Ar Waith Ar Daith wedi ymgymryd â'r ymdrech yma gant y cant, gan weithio'n agos gydag artistiaid a chymunedau Cymreig a gwau eu creadigrwydd a'u hysbrydoliaeth yn gain i mewn i'r perfformiad olaf. Rwy'n hynod o gyffrous ar gyfer Medi 12, a does dim amheuaeth na fydd hon yn garreg filltir yn hanes y Ganolfan am ddegawdau.'
Darganfyddwch ragor am Ar Waith Ar Daith ar www.arwaithardaith.com, drwy dudalen Facebok Ar Waith Ar Daith ac ar yr hashnod #awen2015
Cynhelir Ar Waith Ar Daith gyda chymorth caredig Banc Lloyds, prif noddwr Dengmlwyddiant Canolfan Mileniwm Cymru.